

### REPUBLIKA E SHQIPËRISË

**KOMISIONI QENDROR I ZGJEDHJEVE**

### V E N D I M

**PËR MIRATIMIN E VËZHGUESVE AFATSHKURTËR NGA AMBASADA BRITANIKE NË TIRANË PËR VËZHGIMIN E ZGJEDHJEVE TË PJESSHME PËR KRYETARIN E BASHKISË KAVAJË, QARKU TIRANË TË DATËS 7 MAJ 2017**

Komisioni Qendror i Zgjedhjeve, në mbledhjen e datës 05 .05.2017, me pjesëmarrjen e:

Denar BIBA - Kryetar

Hysen OSMANAJ - Zv/Kryetar

Edlira JORGAQI - Anëtare

Gëzim VELESHNJA - Anëtar

Bledar Skënderi - Anëtar

Klement ZGURI - Anëtar

Vera SHTJEFNI - Anëtare

shqyrtoi çështjen me:

**OBJEKT:** Miratimi i vëzhguesve afatshkurtër nga Ambasada Britanike në Tiranë për vëzhgimin e zgjedhjeve të pjesshme për Kryetarin e Bashkisë Kavajë të datës 7 Maj 2017.

**BAZA LIGJORE:** Neni 23, pika 1, gërma ”a”, neni 6, pika 2, 4, 5, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, Vendimin nr.94, datë 27.03.2017, pika 8 e tij, “Për miratimin e disa afateve proceduriale që lidhen me zgjedhjet e pjesshme për kryetarin e Bashkisë  Kavajës, që do të zhvillohen në datë 07.05.2017”, Udhëzimi  nr. 13, datë 22.04.2009 “Për procedurat e akreditimit dhe rregullat e vëzhgimit të zgjedhjeve nga organizatat joqeveritare shqiptare dhe të huaja, organizatat ndërkombëtare, përfaqësues të shteteve të huaja dhe mediave”

**V E R E N**

Ambasada Britanike në Tiranë është e interesuar për të vëzhguar zgjedhjet e pjesshme për Kryetarin e Bashkisë Kavajë të datës 7 Maj 2017. Kjo ambasadë ka paraqitur kërkesën e saj bashkë me dokumentacionin mbështetës pranë KQZ për akreditimin e 2 (dy) vëzhguesve afatshkurtër. Nga shqyrtimi i dokumentacionit, Komisioni Qendror i Zgjedhjeve vëren se ai është brenda kushteve dhe kërkesave të parashikuara nga Kodi Zgjedhor.

**PËR KËTO ARSYE**

Bazuar në nenin 23, pika 1, gërma ”a”, neni 6, pika 2, 4, 5, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, Vendimin nr.94, datë 27.03.2017, pika 8 e tij, “Për miratimin e disa afateve proceduriale që lidhen me zgjedhjet e pjesshme për kryetarin e Bashkisë  Kavajës, që do të zhvillohen në datë 07.05.2017”, Udhëzimi  nr. 13, datë 22.04.2009 “Për procedurat e akreditimit dhe rregullat e vëzhgimit të zgjedhjeve nga organizatat joqeveritare shqiptare dhe të huaja, organizatat ndërkombëtare, përfaqësues të shteteve të huaja dhe mediave” , Komisioni Qëndror i Zgjedhjeve:

**V E N D O S I :**

1. Të miratojë kërkesën e Ambasadës Britanike në Tiranë për akreditimin e 2 (dy) vëzhguesve afatshkurtër për vëzhgimin e procesit zgjedhor për zgjedhjet e pjesshme për Kryetarin e Bashkisë Kavajë të datës 7 Maj 2017, sipas listës të përcaktuar në lidhjen Nr.2 dhe Nr.3, bashkëlidhur këtij vendimi.
2. Ky vendim hyn në fuqi menjëherë.

Denar BIBA - Kryetar

Hysen OSMANAJ - Zv/Kryetar

Edlira JORGAQI - Anëtare

Gëzim VELESHNJA - Anëtar

Bledar SKËNDERI - Anëtar

Klement ZGURI - Anëtar

Vera SHTJEFNI - Anëtare